་འབྲས་བུ་རྡོ་རྗེ་འཛིན་པ་དཔལ་རྡོ་རྗེ་འཇིགས་བྱེད། ཞལ་དགུ་ཕྱག་སོ་བཞི་
ཞབས་བཅུ་དྲུག་པ། སེམས་དཔའ་གསུམ་གྱི་བདག་ཉིད་ཅན་ཡུམ་དང་བཅས་པར་
གྱུར། ཅེས་སྐྱེ་བ་སྤྲུལ་སྐུའི་རྣལ་འབྱོར་རྣམས་དང༌། སྤྲོ་ན་དེའི་སྤྱི་བོར་ཨོཾ་དཀར་པོ།
མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོ། ལྟེ་བར་ས་སེར་པོ། གསང་བར་
ཧཱ་ལྗང་གུ། ཐུགས་ཀའི་ཧཱུཾ་ལས་འོད་ཟེར་འཕྲོས། རང་བཞིན་གྱི་གནས་ནས་
བསྒོམས་པ་དང་འདྲ་བའི་ཡེ་ཤེས་པ་དབང་ལྷ་དང་བཅས་པ་སྤྱན་དྲངས། །ཛ་ཧཱུཾ་བཾ་
ཧོ་གཉིས་སུ་མེད་པར་གྱུར། དབང་གི་ལྷས་དབང་བསྐུར། མ་བསྐྱོད་པས་དབུ་
བརྒྱན་པར་གྱུར་པའི་སྐུ་ལས་འོད་ཟེར་འཕྲོས། སྣོད་བཅུད་ཐམས་ཅད་ཀྱི་མི་དག་པ་
སྦྱངས། སྣོད་ཐམས་ཅད་གཞལ་ཡས་ཁང་དང་། བཅུད་ཐམས་ཅད་ལྷ་དང་ལྷ་མོའི་
རང་བཞིན་གྱི་དག་པ་རབ་འབྱམས་འབའ་ཞིག་ཏུ་གྱུར། ཨོཾ་ཨཱཿཧཱུཾ། ལན་གསུམ།
ངོ་བོ་ཡེ་ཤེས་ལ་རྣམ་པ་ནང་མཆོད་དང་མཆོད་རྫས་སོ་སོའི་རྣམ་པ་བྱེད་ལས་དབང་པོ་
དྲུག་གི་སྤྱོད་ཡུལ་དུ་བདེ་སྟོང་གི་ཡེ་ཤེས་ཁྱད་པར་ཅན་བསྐྱེད་པས་ས་དང་བར་སྣང་
ནམ་མཁའི་ཁྱོན་ཐམས་ཅད་ཡོངས་སུ་ཁྱབ་པའི་ཕྱི་ནང་གསང་བའི་མཆོད་སྤྲིན་དམ་
རྫས་སྤྱན་གཟིགས་བསམ་གྱིས་མི་ཁྱབ་པས་གང་བར་གྱུར་པར་བསམ་མོ། །དེ་ནས་
དངོས་གཞི་ནི། འོད་གསལ་ལྷ་ལམ་ཡངས་པར་དཔག་བསམ་ཤིང་། །ལོ་མ་མེ་ཏོག་
འབྲས་བུ་དུད་པའི་རྩེར། །སྣ་ཚོགས་རིན་ཆེན་གྱིས་སྤྲས་སེང་ཁྲིའི་ཁར། །ཆུ་སྐྱེས་ཉི་
ཟླའི་དཀྱིལ་འཁོར་རྒྱས་པའི་སྟེང་། །སངས་རྒྱས་ཀུན་འདུས་རྩ་བའི་བླ་མ་ནི། །སྐུ་
མདོག་དཀར་གསལ་དགྱེས་པའི་འཛུམ་ཞལ་ཅན། ཕྱག་གཡས་ཆོས་འཆད་ཨུཏྤལ་
གླེགས་རལ་དང༌། །ཕྱག་གཡོན་མཉམ་གཞག་སྟེང་ན་ཚེ་བུམ་བསྣམས། །ཆོས་གོས་
རྣམ་གསུམ་གསེར་མདོག་པཎ་ཞྭ་གསོལ། །རྡོ་རྗེ་སྐྱིལ་ཀྲུང་ཚུལ་གྱིས་ལེགས་བཞུགས་
པའི། །ཐུགས་ཀར་སྣ་ཚོགས་པད་ཟླ་ཉི་དཀྱིལ་སྟེང༌། །རིགས་བརྒྱའི་ཁྱབ་བདག་
འཇམ་དཔལ་གཤིན་རྗེའི་གཤེད། །ཡུམ་མཆོག་རྡོ་རྗེ་རོ་ལངས་མ་དང་བཅས། །
ལྷན་སྐྱེས་བདེ་སྟོང་རོལ་པའི་ངང་དུ་བཞུགས། །དེ་ཡི་ཐུགས་ཀར་ཟླ་བའི་དཀྱིལ་
278

འཁོར་སྟེང་། །འཇམ་དཔལ་གཞོན་ནུ་དམར་སེར་འཛུམ་ཁྲོའི་ཉམས། །ཕྱག་གཡས་
རལ་གྲི་གཡོན་པས་གླེགས་བམ་བསྣམས། །གཞོན་ནུའི་རྒྱན་གྱིས་རལ་པའི་ཟུར་ཕུད་
དང་། །མཚན་དཔེ་རིན་ཆེན་རྒྱན་གྱིས་སྐུ་ལ་བརྒྱན། །ཞབས་གཉིས་རྡོ་རྗེ་སྐྱིལ་ཀྲུང་
ཚུལ་གྱིས་བཞུགས། །མཐའ་སྐོར་དངོས་རྒྱུད་བླ་མ་ཡི་དམ་དང་། །སངས་རྒྱས་བྱང་
སེམས་བསྟན་སྲུང་རྣམས་ཀྱིས་བསྐོར། ། འོད་ཕུང་དབུས་ན་ལྷམ་མེར་བཞུགས་པ་
ཡི། །གནས་གསུམ་རྡོ་རྗེ་གསུམ་གྱིས་ལེགས་མཚན་པའི། །ཐུགས་ཀའི་ཧཱུཾ་གི་འོད་
ཟེར་ལྕགས་ཀྱུ་ཡིས། །ཆོས་སྐུ་བདེ་བ་ཆེན་པོའི་ཕོ་བྲང་ནས། །ཡེ་ཤེས་པ་རྣམས་
སྤྱན་དྲངས་བརྟེན་པར་བཞུགས། །ཞེས་ཚོགས་ཞིང་གསོལ་བཏབ། དེ་ནས། རབ་
འབྱམས་རྒྱལ་བ་མ་ལུས་འདུས་པའི་སྐུ། །བརྒྱད་ཁྲི་བཞི་སྟོང་ཆོས་ཕུང་འབྱུང་བའི་
གསུང༌། །མཁྱེན་བརྩེ་ནུས་པ་ཕུལ་དུ་བྱུང་བའི་ཐུགས། །བླ་མ་རིན་པོ་ཆེ་ལ་ཕྱག་
འཚལ་ལོ། །རིགས་བརྒྱའི་ཁྱབ་བདག་འཇམ་དཔལ་གཤིན་རྗེའི་གཤེད། །རྒྱལ་བ་
ཀུན་གྱི་ཡུམ་གཅིག་རོ་ལངས་མ། །ཤེས་རབ་ལྷ་མཆོག་འཇམ་དཔལ་གཞོན་ནུ་ལ། །
རྣམ་པ་ཀུན་ཏུ་གུས་པས་ ཕྱག་འཚལ་ལོ། །བླ་མ་འཇམ་དཔལ་ཞི་ཁྲོའི་སྤྲུལ་པའི་
གར། །ཕྱོགས་བཅུར་བཞུགས་པའི་བླ་མ་ཡི་དམ་དང༌་། །མཆོག་གསུམ་ཕྱག་བྱར་
འོས་པ་ཐམས་ཅད་ལ།‘ །རང་ལུས་གྲངས་མེད་སྤྲུལ་ནས་ཕྱག་འཚལ་ལོ། །ཞེས་ཕྱག་
དང་། དག་བྱེད་ཆུ་བཞི་མེ་ཏོག་བདུག་སྤོས་དང༌། །སྣང་གསལ་དྲི་ཆབ་ཞལ་ཟས་
རོལ་མོ་དང༌། །ཕྱི་དང་ནང་གི་འདོད་ཡོན་མ་ལུས་པ། །སྐྱབས་མགོན་ཐུགས་རྗེ་
ཅན་ལ་དབུལ་བར་བགྱི། །དད་དང་ཚུལ་ཁྲིམས་ཐོས་དང་གཏོང་བ་སོགས། །རང་
གི་རྒྱུད་ལ་དགེ་བ་ཅི་ཡོད་དང་། །ཁྱད་པར་སྡོམ་གསུམ་བཅས་མཚམས་བསྲུངས་པ་
རྣམས། །བླ་མ་ལྷ་ལ་སྒྲུབ་པའི་མཆོད་པར་འབུལ། །བླ་མེད་ཐེག་པའི་དམ་རྫས་
མཆོག་རྣམས་དང༌། །ཁྱད་པར་སྔགས་སྐྱེས་ཞིང་སྐྱེས་ལྷན་སྐྱེས་མཐུས། །ཤིན་ཏུ་
རྣམ་དག་འོད་གསལ་མཆོད་པའི་མཆོག །སྐྱབས་མགོན་རྗེ་བཙུན་བླ་མ་མཉེས་ཕྱིར་
འབུལ། །གླིང་བཞི་རི་རབ་རིན་ཆེན་བདུན་ལ་སོགས། ། འཇིག་རྟེན་ཁམས་ན་
མཆོད་རྫས་ཅི་ཡོད་དང༌། །ཁྱད་པར་བདག་ཉིད་བྲན་དུ་འབུལ་ལགས་ན། །ནམ་
279

མཁའ་ཇི་སྲིད་འབངས་སུ་གཟུང་དུ་གསོལ། ཞེས་དང༌། སྤྲོ་ན། མཐུན་མོང་དང་
མཐུན་མོང་མ་ཡིན་པའི་སྡོམ་གཟུང་ཡང་བྱས་ཏེ་མཆོད་པ་དང་། སྡོམ་གསུམ་སོ་སོའི་
བཤགས་པ་དང་ལྟུང་བཤགས་སོགས་བྱས་རྗེས། ནོངས་པ་ཀུན་བཤགས་དགེ་ལ་རྗེས་
ཡི་རང་། །བདག་སོགས་འགྲོ་ལ་ཆོས་འཁོར་བསྐོར་བའི་ཕྱིར། །དཔལ་ལྡན་བླ་མ་
བསྐལ་བརྒྱར་བཞུགས་སུ་གསོལ། དགེ་ཚོགས་བླ་མེད་བྱང་ཆུབ་ཆེན་པོར་བསྔོ།
ཞེས་ཡན་ལག་ལྷག་མ་དང་མཎྜལ་རྒྱས་པ་ཡང་འབུལ། ཤེས་ཤིང་སྤྲོ་ན། གང་བློ་མ་
དང་ཤེས་བྱའི་མཁའ་དབྱིངས་མ་སོགས། བླ་མ་འཇམ་དབྱངས་ཞི་ཁྲོའི་གསོལ་ ་
འདེབས་བསྟོད་ ཚོགས་ ཀྱི་ རིམ་ པ་ གང་ འོས་ སྐབས་ འདིར་ བྱ་ཞིང༌། ཁྱད་པར་
དམིགས་བརྩེ་མ་མན་ངག་ལྟར་བཟླས་ལ་དངོས་གྲུབ་ཀྱང་ཞུ། དེ་ནས། རྣམ་དག་
སྡོམ་པ་གསུམ་གྱིས་ཐུགས་རྒྱུད་གཏམས། ། མདོ་རྒྱུད་མན་ངག་རྒྱ་མཚོར་དབང་
འབྱོར་ཞིང་། །གཅིག་ཏུ་འགྲོ་ལ་བརྩེ་བའི་དབང་གྱུར་བ། །སྐྱབས་མགོན་ཐུགས་རྗེ་
ཅན་ལ་གསོལ་བ་འདེབས། །རྒྱལ་བ་ཀུན་གྱིས་མ་ཐུལ་དམུ་རྒོད་བདག །གང་འདུལ་
ཐབས་མཁས་སྤྲུལ་པས་རྗེས་བཟུང་སྟེ། །རྒྱལ་བ་དགྱེས་པའི་ལམ་ལ་འཁྲིད་མཛད་
པ། །སྐྱབས་མགོན་ཐུགས་རྗེ་ཅན་ལ་གསོལ་བ་འདེབས། །རྒྱལ་བ་སྲས་བཅས་མ་
ལུས་གང་གི་སྐུར། །ཞུགས་ནས་སྐལ་ལྡན་སློབ་མ་བྱིན་རློབ་ཅིང༌། །རྣམ་དག་འོད་
གསལ་དབྱིངས་ ལས་ གཡོ་ མེད་ པ། ། སྐྱབས་མགོན་ ཐུགས་ རྗེ་ ཅན་ ལ་ གསོལ་བ་
འདེབས། ཞེས་ཕྱི་ནང་གསང་བ་དེ་ཉིད་ཀྱི་གསོལ་འདེབས་དང་། ཁྱད་པར། ཁྱོད་
ནི་བླ་མ་ཁྱོད་ནི་ཡི་དམ་ཁྱོད་ནི་མཁའ་འགྲོ་ཆོས་སྐྱོང་སྟེ། དེང་ནས་བཟུང་སྟེ་བྱང་
ཆུབ་བར་དུ་ཁྱོད་མིན་སྐྱབས་གཞན་མི་འཚོལ་བས། །འདི་དང་བར་དོ་ཕྱི་མའི་མཐར་
ཡང་ཐུགས་རྗེའི་ལྕགས་ཀྱུས་གཟུང་མཛོད་ལ། །སྲིད་ཞིའི་འཇིགས་སྒྲོལ་དངོས་གྲུབ་
ཀུན་སྩོལ་ གཏན་ གྱི་ གྲོགས་ མཛོད་བཪ་ གཅོད་སྲུངས། ཞེས་ཕུར་ཚུགས་གསོལ་
འདེབས་ལན་གསུམ་བྱས་ལ། བླ་མའི་ཐུགས་ཀའི་ཡུམ་བཞིས་རིགས་ལྔའི་དངོས། །
བུམ་ཆུ་ཅོད་པན་རྡོར་དྲིལ་མིང་དབང་བསྐུར། །དམ་ཚིག་གསུམ་ལྡན་ཡུམ་འཁྱུད་
བུམ་དབང་ཐོབ། ། བསྐྱེད་རིམ་ལ་དབང་སྤྲུལ་སྐུའི་ས་བོན་བཞག ། བླ་མ་རྡོ་རྗེ་
280

འཇིགས་བྱེད་ཡབ་ཡུམ་གཉིས། ། སྙོམས་ཞུགས་བྱང་སེམས་ལྕེ་ ཡིས་མྱངས་པའི་
མཐུས། །བདེ་སྟོང་སྐྱེས་ཤིང་གསང་བའི་དབང་མཆོག་ཐོབ། །སྒྱུ་ལུས་ལ་དབང་
ལོངས་སྐུའི་ས་བོན་བཞག །རྡོ་རྗེ་རོ་ལངས་ཕྱག་རྒྱར་སྩལ་བ་དང༌། །བདག་ཉིད་
འདུ་ཤེས་གསུམ་གྱིས་སྙོམས་པར་ཞུགས། །ལྷན་སྐྱེས་བདེ་སྟོང་སྐྱེས་ཤིང་ཤེར་དབང་
ཐོབ། །འོད་གསལ་ལ་དབང་ཆོས་སྐུའི་ས་བོན་བཞག །ཚངས་པའི་དབྱངས་ཀྱིས་
ཟུང་འཇུག་ངོ་སྤྲད་པས། །མཐར་ཐུག་དོན་རྟོགས་ཚིག་དབང་རིན་ཆེན་ཐོབ། །
ཟུང་འཇུག་ལམ་བཟང་སྒོམ་ལ་དབང་བར་བྱས། །འབྲས་བུ་རྡོ་རྗེ་འཆང་གི་ས་བོན་
བཞག །ཅེས་དབང་བཞི་ལེན། དེ་ནས། དེང་ནས་བཟུང་སྟེ་ཚེ་རབས་ཐམས་ཅད་
དུ། །ལེགས་ཚོགས་ཀུན་གྱི་རྩ་བ་ཟླ་མེད་པ། །བཤེས་གཉེན་དམ་པས་འབྲལ་མེད་
རྗེས་འཛིན་ཅིང༌། །བཀའ་བཞིན་སྒྲུབ་པ་ནུས་པར་བྱིན་གྱིས་རློབས། །དལ་འབྱོར་
རྙེདདཀའ་མྱུར་དུ་འཇིག་པ་དང༌། ། ཕྱི་མར་ངན་འགྲོའི་གཡང་ས་རབ་བསམས་
ནས། །སྐྱབས་གསུམ་སྲོག་གི་ཕྱིར་ཡང་མི་གཏོང་ཞིང་། །སྡིག་སྤོང་དགེ་སྒྲུབ་ནུས་
པར་བྱིན་གྱིས་རློབས། །འཁོར་བའི་གནས་ལ་ཞེན་ལོག་ངེས་འབྱུང་དང༌།
གྱུར་འགྲོ་ལ་བྱམས་དང་སྙིང་རྗེ་ཡིས། །འགྲོ་ཀུན་སྒྲོལ་ལ་ནམ་ཡང་མི་ཞུམ་པའི། །
ལྷག་བསམ་སྙིང་སྟོབས་སྐྱེ་བར་བྱིན་གྱིས་རློབས། །རྒྱལ་སྲས་དམ་པ་རྣམས་ཀྱི་ཐུགས་
དམ་མཐིལ། །མགོན་པོ་ཨ་ཏི་ཤ་ཡི་ཐུགས་ཀྱི་བཅུད། །བདག་གཞན་མཉམ་བརྗེའི་
སེམས་མཆོག་རིན་པོ་ཆེ། །མྱུར་དུ་རྒྱུད་ལ་སྐྱེ་བར་བྱིན་གྱིས་རློབས། །སངས་རྒྱས་
སྒྲུབ་ལ་མ་ཚད་མེད་པའི་རྒྱུ། །རྒྱལ་བ་སྲས་བཅས་ཀུན་གྱི་བགྲོད་གཅིག་ལམ། །སྦྱིན་
སོགས་ཕར་ཕྱིན་དྲུག་དང་བསྡུ་བཞིའི་དངོས། །མྱུར་དུ་རྒྱུད་ལ་སྐྱེ་བར་བྱིན་གྱིས་
རློབས། །ཁྱད་པར་གསུང་རབ་ངེས་དོན་མཐར་ཐུག་པ། ། ཀླུ་སྒྲུབ་ཞབས་དང་
འཇམ་མགོན་བླ་མ་ཡི། །དགོངས་དོན་མཐའ་བྲལ་དབུ་མའི་ལྟ་བ་ལ། །འཁྲུལ་མེད་
ངེས་ཤེས་སྐྱེ་བར་བྱིན་གྱིས་རློབས། །བཟང་ངན་འཁྲུལ་པའི་སྣང་བ་ཅི་ཤར་ཡང་། །
བདེ་སྟོང་དབྱིངས་སུ་འཇོག་ཅིང་ཕཊཿསྔགས་ཀྱིས། །བདག་འཛིན་འགོང་པོ་ཐལ་
བར་རློག་བྱེད་པའི། ། གཅོད་ཡུལ་མཐར་ཕྱིན་ནུས་པར་བྱིན་གྱིས་རློབས། །མདོ་
།མར་
281

སྔགས་གསུང་རབ་ཀུན་གྱི་སྙིང་པོའི་དོན། །བློ་བཟང་རྒྱལ་བ་གཉིས་པའི་སྙན་རྒྱུད་
ཀྱི། །མན་ངག་སྙིང་པོ་ཟུང་འཇུག་ཕྱག་རྒྱ་ཆེ། །བསྒོམས་པས་བཙན་ས་ཟིན་པར་
བྱིན་གྱིས་རློབས། །གསུམ་ལྡན་རྡོ་རྗེ་འཛིན་པའི་བཀའ་དྲིན་ལས། །རྒྱུད་དོན་སྙིང་
པོ་དེ་ཉིད་ལེགས་རྟོགས་ནས། །ཐུན་བཞིའི་སྦྱོར་བས་རིམ་གཉིས་ཟབ་མོའི་ལམ། །
བསྒོམས་པས་ཟུང་འཇུག་འགྲུབ་པར་བྱིན་གྱིས་རློབས། ཞེས་བཤར་བསྒོམ་བྱ་ཞིང་།
སྐབས་འདིར་གཏོར་མ་འབུལ་ན་མདོར་བསྡུས་ཕུལ་ལ། དེ་ནས། དེ་ལྟར་གསོལ་བ་
བཏབ་པས་བླ་མ་མཆོག །བྱིན་གྱིས་བརླབ་ཕྱིར་དགྱེས་བཞིན་སྤྱི་བོར་བྱོན། །སླར་
ཡང་སྙིང་གའི་པདྨོའི་ཟེའུ་འབྲུ་ལ། །ཞབས་སེན་འོད་ཆགས་བརྟན་པར་བཞུགས་སུ་
གསོལ། ཞེས་བསྡུས་ལ་བླ་མའི་མཚན་སྔགས་དང་། ཨ་ར་པ་ཙ་དང༌། ཡབ་ཀྱི་
སྔགས་གསུམ་དང་ཡུམ་གྱི་སྔགས་རྣམས་བཟླས་རྗེས་གཤིན་རྗེའི་ཡིག་བརྒྱས་ལྷག་ཆད་
བསྐངས་ལ་ཉེ་བར་བསྡུས་ཏེ། མཇུག་ཏུ། ཚུལ་འདིར་འབད་ལས་ཐོབ་པའི་དགེ་བ་
ཡང་། །ནམ་མཁའི་མཐས་གཏུགས་ ་སེམས་ཅན་ཐམས་ཅད་ལ། །གནས་སྐབས་
མཐར་ཐུག་ཕན་བདེ་འབྱུང་བའི་གཞི། །རྒྱལ་བའི་བསྟན་པ་རྒྱས་པའི་རྒྱུ་རུ་བསྔོ། །
བདག་ཀྱང་དེང་ནས་ཚེ་རབས་ཐམས་ཅད་དུ། །ཐེག་མཆོག་བཤེས་གཉེན་དམ་པས་
རྗེས་གཟུངས་ནས། །མདོ་སྔགས་ལམ་གྱི་བགྲོད་པ་མཐར་ཕྱིན་ཏེ། །ཟུང་འཇུག་གོ་
འཕང་མྱུར་དུ་ཐོབ་གྱུར་ཅིག །བློ་བཟང་རྡོ་རྗེ་འཆང་ཆེན་ཙོང་ཁ་པའི། །སྙན་རྒྱུད་
མན་ངག་སྙིང་པོ་མཐར་ཐུག་པ། །ཟབ་ལམ་བླ་མ་ལྟ་ཡི་རྣལ་འབྱོར་གྱིས། །དོན་
གཉིས་ལྷུན་གྱིས་གྲུབ་པའི་བཀྲ་ཤིས་ཤོག །ཅེས་བསྔོ་སྨོན་ཤིས་བརྗོད་བྱས་ལ། སྣང་
གྲགས་རིག་གསུམ་གསང་གསུམ་དུ་ལྟ་བ་སོགས་ཐུན་མཚམས་ཀྱི་རྣལ་འབྱོར་ལ་འཇུག་
གོ། སྨྲས་པ། ཚིག་ཉུང་སྲད་བུ་ལ་བརྒྱུས་པའི། །དོན་མང་ཡིད་བཞིན་ནོར་བུའི་
འཕྲེང༌། །རྣམ་དཔྱོད་མིག་དཀྱུས་རིང་ལྡན་པའི། །སྐལ་བཟང་ལུས་ཕྲའི་ཚོགས་ལ་
འོས། །སྟོབས་འབྱོར་ ལོ་མའི་ཁུར་ ལྕི་ ཡང༌། ། རྣམ་འབྱེད་འབྲས་ བུ་ དང་ བྲལ་
བའི། །ཁེངས་ལྡན་ཨེ་རཎྜ་ལྗོན་ལ། །རྒྱན་དུ་མི་མཛེས་མཚོན་དུ་རྣོ། །མདོ་རྒྱུད་རྒྱ་
མཚོའི་འཇིང་ལས་བྱུང་། །མན་ངག་ཅང་ཤེས་བདུན་གྱིས་དྲངས། །རིགས་པའི་
282

སོར་རྩེས་བདར་བ་ཡི། །ཟབ་ལམ་ཉི་མ་དེང་ནས་ཤར། །འོན་ཀྱང་བདག་བློ་མིག་
རྒྱངས་ཐུང་། རྒྱལ་སྲས་འཇུག་ངོགས་ཕ་མཐའ་ཡས། །དེ་ཕྱིར་འདི་ལ་གང་ནོངས་
པ། དབང་གྱུར་མཁས་གྲུབ་རྣམས་ལ་འཆགས། །འདིར་འབད་པ་ཡི་དགེ་ཚོགས་
ཀྱང༌། །དྲིན་ཅན་མཁའ་མཉམ་འགྲོ་རྣམས་ཀྱི། ། ཕན་བདེ་གང་ལས་འབྱུང་བའི་
གནས། །བསྟན་པ་རྒྱས་པའི་རྒྱུར་གྱུར་ཅིག །ཅེས་པ་ཇི་ལྟ་བུ་ཞིག་དགོས་ཞེས་
མཁྱེན་ཅན་ཡངས་པ་ཟླ་བ་དོན་གྲུབ་ལགས་ཀྱིས་ནན་ཆེན་པོས་བསྐུལ་བ་ལྟར་ཡོངས་
འཛིན་པཎྜིཏའི་གསུང་ལ་གཞི་བྱས་བརྒྱུད་ལྡན་དམ་པའི་མན་ངག་གིས་ཟུར་བཅོས་ཏེ་
དགེ་སློང་དྷརྨ་བྷ་དྲས་སྦྱར་བའོ། །ཤེས་པུཎྚི་ཀུཾརྦ